CELEX: 62018TN0335
Language: mt
Date: 2018-05-31 00:00:00
Title: Kawża T-335/18: Rikors ippreżentat fil-31 ta’ Mejju 2018 – Mubarak et vs Il-Kunsill

201807060491993942018/C 259/653352018TC25920180723MT01MTINFO_JUDICIAL20180531484922Kawża T-335/18: Rikors ippreżentat fil-31 ta’ Mejju 2018 – Mubarak et vs Il-Kunsill
 ---documentbreak--- C2592018MT4820120180531MT0065482492Rikors ippreżentat fil-31 ta’ Mejju 2018 – Mubarak et vs Il-Kunsill
   (Kawża T-335/18)2018/C 259/65Lingwa tal-kawża: l-Ingliż
      Partijiet
   
   
      Rikorrenti: Gamal Mohamed Hosni Elsayed Mubarak (il-Kajr, l-Eġittu), Alaa Mohamed Hosni Elsayed Mubarak (il-Kajr), Heidy Mahmoud Magdy Hussein Rasekh (il-Kajr), Khadiga Mahmoud El Gammal (il-Kajr) (rappreżentanti: B. Kennelly QC, J. Pobjoy, Barrister, G. Martin u C. Enderby Smith, Solicitors)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/466 tal-21 ta’ Marzu 2018 li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu u tannulla r-Regolament ta’ Implimentazzjoni tal-Kunsill (UE) 2018/465 tal-21 ta’ Marzu 2018 li jimplimenta r-Regolament (UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu, sa fejn dawn japplikaw għar-rikorrenti;
         
      
            —
         
         
            tiddikjara li l-Artikolu 1(1) tad-Deċiżjoni tal-Kunsill 2011/172/PESK tal-21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu u l-Artikolu 2(1) tar-Regolament tal-Kunsill (UE) Nru 270/2011 tal-21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu ma humiex applikabbli, sa fejn dawn japplikaw għar-rikorrenti; u
         
      
            —
         
         
            tikkundanna lill-Kunsill għall-ispejjeż tar-rikorrenti.
         
      
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
            1.
         
         
            L-ewwel motiv ibbażat fuq l-allegazzjoni li l-Kunsill wettaq żbalji ta’ evalwazzjoni meta qies li l-kriterju għall-inklużjoni tar-rikorrenti fl-Artikolu 1(1) tad-Deċiżjoni u fl-Artikolu 2(1) tar-Regolament kien issodisfatt.
         
      
            2.
         
         
            It-tieni motiv ibbażat fuq l-allegazzjoni li l-Artikolu 1(1) tad-Deċiżjoni u l-Artikolu 2(1) tar-Regolament huma illegali peress li (a) ma għandhomx bażi legali valida u/jew (b) jiksru l-prinċipju ta’ proporzjonalità.
         
      
            3.
         
         
            It-tielet motiv ibbażat fuq l-allegazzjoni tal-ksur tad-drittijiet tar-rikorrenti taħt l-Artikolu 6 TUE, moqri flimkien mal-Artikoli 2 u 3 TUE, u taħt l-Artikoli 47 u 48 tal-Karta tad-Drittijiet Fundamentali tal-Unjoni Ewropea minħabba l-preżunuzjoni tal-Kunsill li l-proċeduri ġudizzjarji fl-Eġittu kienu konformi mad-drittijiet findamentali tal-bniedem.